Плеяди
Тази статия се отнася за митичните персонажи. За звездния куп вижте Плеяди (звезден куп).

Плеядите () в древногръцка митология са седемте дъщери на титана Атлант и океанидата Плейона:
 Алкиона, любимата на Посейдон и майка на прочутия с богатството си беотийски цар Хирией
 Меропа, съпруга на Сизиф
 Келено, любима на Посейдон, която ражда сина му Лик
 Електра, родила от брака със Зевс – Дардан, основателя на царската династия в Троя, и Ясион
 Стеропа или Астеропа („мълния“), майка на Oenomaus от Арес
 Тайгета, майка на Лакедемон от Зевс
 Майя – най-възрастната от плеядите, майката на Хермес от Зевс

Всички сестри се свързали с боговете с изключение на Меропа, която станала жена на Сизиф.

Плеядите били преследвали от ловеца Орион (Hes. Opp. 619), докато Зевс не ги превърнал в гълъби за да ги спаси. После ги възнесъл на небето във вид на съзвездие. Шест звезди от този звезден куп светят ярко, а седмата – Меропа почти не се вижда. Според легендата тя свети по-слабо, защото сестрите ѝ се срамували, че тя се омъжила за смъртен (Ps.-Eratosth. 23).

В астрономията 
В астрономията се е установила друга, латинизирана традиция за произнасянето на някои от имената: Алциона вместо Алкиона (това е най-ярката звезда на Плеядите), Целена или Целено вместо Келено, Астеропа вместо Стеропа (в телескоп тя се разделя на две звези).
Древногръцки митични създания